ORDE do 20 de outubro de 2009 pola que se autoriza unha (1) unidade de educación especial no centro privado Cardenal Cisneros, do concello de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/2009

Examinado o expediente iniciado polo centro privado Cardenal Cisneros, do concello de Ourense, en que solicita a autorización dunha unidade de educación especial.
Tendo en conta que o expediente foi tramitado polo Departamento Territorial da Consellería de Educación e Ordenación Universitaria de Ourense, que o remite cos informes correspondentes.
Vistos o Real decreto 334/1985, do 6 de marzo, de ordenación da educación especial; o Real decreto 1004/1991, do 14 de xuño, polo que se establecen os requisitos mínimos dos centros que impartan ensinanzas de réxime xeral non universitarias; o Decreto 320/1996, do 26 de xullo, de ordenación da educación de alumnos e alumnas con necesidades educativas especiais; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar unha unidade de educación especial no centro privado Cardenal Cisneros, do concello de Ourense; a composición resultante quedará segundo se especifica no anexo desta orde.
Segundo.-Antes da posta en funcionamento das ensinanzas que por esta orde se autorizan, o Departamento Territorial da Consellería de Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que imparta docencia no dito centro.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que se modificar calquera dos datos que se sinalan nesta orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de outubro de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Ourense.
Concello: Ourense.
Enderezo: r/ Emilia Pardo Bazán, 21.
Denominación: centro privado Cardenal Cisneros.
Titular: Julio Taboada Bonastre.
Código do centro: 32009062.
Ensinanzas que se autorizan: unha (1) unidade de educación especial.
Composición resultante:
Educación infantil: tres (3) unidades.
Educación primaria: seis (6) unidades.
Educación secundaria: catro (4) unidades de educación secundaria obrigatoria.
Educación especial: unha (1) unidade (plurideficientes).